Адамбекова**, С. М.**

Кооператив - кемел келешек кепілі. Жаңғырту 3.0 [Текст] / С. М. Адамбекова // Орталық Қазақстан. - 2017. - **№30**. - 2 б.

С.Адамбекова

Караганды экономикалық университетінің доценті.

Кооператив кемел келешек кепілі

Бұл мақсат үшін кейінгі бес жыл ішінде 500 мыңнан астам жеке үй шаруашылықтары мен шағын фермерлерді кооперативтерге тартуға мүмкіндік беріп, жағдай жоспарла- нумен бірге жерді тиімді пайдалану, өнімнің өңдеу сапасын жақсарту, еңбек өнімділігін арттыру, өндіріс шығындарын төмендету сияқты шараларды жетілдіру көзделген. Бұл ауыл шаруашылығын әртараптандырып, алда тұрған бесжылдықта азық-түлік тауарлары көбейеді деген мәселе.

Жолдаудың осындай міндеті нұсқаулары ҚР «Ауыл шаруашылығы кооперативтері туралы» 2015 жылғы 29 қазандағы Заңында белгіленген шараларды жетілдіре қолданысқа енгізуді айқындаған бірден-бір ресми құжат. Аталған Заң ауыл шаруашылығы кооперативтері мүшелерінің құқықтық жағдайын, құқықтары мен міндеттерін, сондай- ақ, ауыл шаруашылығы кооперативтері мен олардың қауымдастықтарының (одақтастарының) құқықтық жағдайын, олардың құрылуы, қызметі, қайта ұйымдастырылуы және таратылуы тәртібін айқындаған болатын. Ендігі мәселе Заңмен реттелетін қатынастар, онда пайдаланылатын негізгі ұйымдар, ауыл шаруашылығы кооперативінің құқықтық жағдайы, қызметі мен өнім өндіруі, өндіріс құралдарымен және материалдық-техникалық ресурстары мен жабдықталу анықталып отыруы міндеттелген. Ең бастысы - ауыл шаруашылық кооперациясын дамыту саласындағы мемлекеттік реттеу болып табылады.

Заңда ауыл шаруашылығы коо­перативін құру, кооперативтің мүлкі ондағы мүшелік, кооперативі басқару, кооперативті қайта ұйымдастыру және тарату процестері толық қамтылған болатын. Сонымен бірге, селолық тұтыну коопертивтері, су пайдаланушылардың селолық түтыну кооперативтері, ауыл шаруашылығы серіктестері Қазақстан Республикасының заңнамасына сәйкес қайта ұйымдастыру немесе тарату рәсімдерінен өтуге міндетті. Мұндай іске асуға міндетті шаралар жергілікті жағдайларды ескере отырып, мәселенің мәні мен маңызын, келешегін көпшілікке анық түсіндіре жүргізілсе рухани және психологиялык тұтастық сақталып тиімді болатыны даусыз. Ресми көрсеткіштерге сүйенсек облысымызда биыл 37 ауыл шаруашылығы кооперативі іске қосылмақ. Көктемнің алғашқы айында 15-і құрылып, жыл соңына дейін тағы 22-сі тиісті жұмыстарына кіріседі екен. Тіптен бұл мақсатқа мемлекет тарапынан 3,5 млрд теңге де бөлінген. Бұл жағдайда ұсақ шаруашылықтар біріге келе, мемлекеттік қолдауға ие бола алады. Сөйтіп, кооперативтерге тиімді жағдай туады. Сонымен қатар, базарлардағы ортада жүрген алыпсатарлардың мүмкіндігі азайып, өнім бағасын арзандауы пайда болады.

Осындай мемлекет деңгейдегі ел экономикасын жетілдіруге бағытталған міндеттер оқу орындары, ғылыми мекемелер мен зерттеу институттары тарапынан да үлкен қолдау табуы тиіс. Міндеттердің қажеттілік маңызы жалпы көпшілікке, болашақ маман жастарға толық сенімді әрі негізді жетуі тиіс. Бұған ғалымдар мен оқытушылар қауымы мұрындық болуы заңды талап десе болады. Бұл жағдайда Қазақстандағы Қарағанды экономикалық уни­верситеті профессор-оқытушылар құрамы тиісті үлесін жұмсауда. Оқу орнының ерекшелігіне байланысты «Кооперативтік қозғалыстың тapихы мен теориясы» курсы бойынша жүйелі дәрістер мен семинарлар өткізіліп, студенттер арнайы тақырыптық тапсырмамен өз бетінше жұмыстар жүргізеді. Әрине ғылыми- теориялық және практикалық конференциялар, ғылыми мақалалар, жинақ материалдары да айтылған міндеттерді айқындап, көпшілік түсінігін тиянақтайды. Оған қоса, кооператив тұрғысындағы теория мен тәжірибесінің жақындаса тусуіне ықпал етеді.

Мемлекет басшысының Қазақстан халқына Жолдауында мәлімденген міндеттердің тиімділігіне көз жеткізе отырып, «Қазақстан - 2050» стратегиясының алға қойған агроөнеркәсіп кешенінің дамып, әрі жетіле беруіндегі әлеуметтік-экономикалық мәні зор кооператив құбылысының жаңару проблемаларына асқан сеніммен қолдау көрсетеміз.